                                                 [image: ]
GRAD ZAGREB
           GRADSKA ČETVRT  PODSUSED – VRAPČE
               Vijeće Gradske četvrti Podsused - Vrapče
                                  Zagreb, Sigetje 2
KLASA: 026-02/18-01/64
URBROJ: 251-06-02/13-18-2
Zagreb, 29. siječnja 2018.
                                                                    Z A P I S N I K

sa 9.  sjednice Vijeća gradske četvrti  Podsused - Vrapče koja je održana 29. siječnja 2018. s početkom u 18,00 sati u zgradi  Područnog ureda Susedgrad, Sigetje 2, mala dvorana, soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković,  Ivan Vukoja,  Stjepan Belanović, Marija Brajdić Vuković,  Mihaela Ivšić, Mirko Hrgović i Branka Zorić Cindrić
NENAZOČNI VIJEĆNICI: 
SJEDNICI SLUŽBENO NAZOČNI: Margareta Cindrić Neuhold- stručna savjetnica za mjesnu samoupravu,  Vesna Mihalinec - zapisničar
Prije prelaska na dnevni red predsjednik je dao na usvajanje zapisnik sa 8. sjednice Vijeća gradske četvrti. Vijeće je isti jednoglasno prihvatilo. 
Vijeće je jednoglasno prihvatilo slijedeći  

                                                                DNEVNI RED

1. Prijedlog Financijskog plana Gradske četvrti Podsused – Vrapče za 2018.
2. Prijedlog Programa održavanja komunalne infrastrukture na području Gradske četvrti Podsused – Vrapče u 2018.
3. Prijedlog zaključka o izmjeni Financijskog plana Gradske četvrti Podsused – Vrapče za 2017.
4. Stožer civilne zaštite gradskih četvrti – imenovanje članova
5. Postavljanje luna parka u parku 101. brigade HV – suglasnost
6. „Susedgradski fašnik“ - suglasnost
7. Prijedlozi zaključaka Vijeća na temelju zahtjeva građana, udruga i ustanova
8. Dopisi i odgovori gradskih ureda i podružnica Zagrebačkog holdinga
9. Pitanja i prijedlozi

Točka 1.
Vijeće je većinom glasova „za“ donijelo Financijski plan Gradske četvrti Podsused – Vrapče za 2018.
Točka 2.
Vijeće je većinom glasova „za“ donijelo Program održavanja komunalne infrastrukture na području Gradske četvrti Podsused – Vrapče u 2018.
Točka 3.
Vijeće je većinom glasova „za“ donijelo Zaključak o izmjeni Financijskog plana Gradske četvrti Podsused – Vrapče za 2017.
Točka 4. 
Vijeće je jednoglasno donijelo
                                                              Z A K L J U Č A K 
           o imenovanju članova Stožera civilne zaštite Gradske četvrti Podsused - Vrapče 

1. U Stožer civilne zaštite Gradske četvrti Podsused – Vrapče imenuju se:
· za načelnika: Dejan Kljajić predsjednik Vijeća Gradske četvrti Podsused - Vrapče;
· za zamjenika načelnika: Aljoša Bosnar potpredsjednik Vijeća Gradske četvrti Podsused - Vrapče;
· za članove:
- Stjepan Belanović, član Vijeća Gradske četvrti Podsused - Vrapče;
- Željko Drniković, član Vijeća Gradske četvrti Podsused - Vrapče;
- Marija Brajdić Vuković, članica Vijeća Gradske četvrti Podsused - Vrapče;
- Damir Vidaković, Vatrogasna zajednica Grada Zagreba;
- Zdravko Birač, Gradsko društvo Crvenog križa Zagreb. 
             2. Ovaj će zaključak biti objavljen u Službenom glasniku Grada Zagreba.

Točka 5. 
Vijeće je sa 13 glasova „za i 1 glasom „protiv“ donijelo

                                                                 Z A K L J U Č A K                                                         
Vijeće gradske četvrti Podsused-Vrapče  nije suglasno da se Ljubici Pilić Lončar iz Zagreba, Ozaljska 148 izda suglasnost za postavljanje trampolina, balona (tobogana), dječje igraone i maloga ringišpila na javnu zelenu površinu oznake k.č.br. 1000 k.o. Vrapče u parku 101. brigade Hrvatske vojske u Gajnicama.


Točka 6.
Vijeće je jednoglasno donijelo
                                                                  Z A K L J U Č A K 
Vijeće gradske četvrti Podsused - Vrapče daje pozitivno mišljenje da se u sklopu  održavanja tradicijske manifestacije „Susedgradski Fašnik“, u subotu, 10. veljače 2018. od 17,00 do 17,30 sati dozvoli prolazak Vesele Fašničke povorke kroz naselje Gajnice i to od Centra za kulturu i obrazovanje Susedgrad do PU Susedgrad, preko Trga grada Passignano sul Trasimeno i Parkom 101. brigade Hrvatske vojske do ulice Gajnice i ulicom Hrvatskih iseljenika natrag do Centra, te spaljivanje Fašnika na platou ispred Centra.

Točka 7. 
Vijeće je jednoglasno donijelo
                                                              Z A K L J U Č A K                                                          
Vijeće gradske četvrti Podsused-Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje “Viktorija zdenca” u parku za istrčavanje pasa na lokaciji Gajnice – Sigetje kako bi se korisnici istog i građani mogli koristiti pitkom vodom.
                                                               Z A K L J U Č A K                                                           
Vijeće gradske četvrti Podsused-Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje “Viktorija zdenca” u dječjem parku na križanju Majke Terezije i Bolničke ceste   kako bi se korisnici i građani mogli koristiti pitkom vodom.
                                                              Z A K L J U Č A K                                                           
Vijeće gradske četvrti Podsused-Vrapče  traži od  Gradskog ureda za prostorno uređenje, izgradnju grada, graditeljstvo, komunalne poslove i promet da u 2018. u potpunosti realizira projekt rekonstrukcije ulice Zelena magistrala od odvojka za ulicu Rušiščak do križanja s ulicom Borčec koji obuhvaća izgradnju javnog kanala kanalizacije, rekonstrukciju kolnika ulice, izgradnju nogostupa s istočne strane ulice te izgradnju javne rasvjete.
                                                                O b r a z l o ž e nj e 
Sektor za promet, Gradskog ureda za prostorno uređenje, izgradnju Grada, graditeljstvo, komunalne poslove i promet u 2017.g. pristupilo je izradi tehničke dokumentacije za rekonstrukciju ulice Zelena magistrala na k.č.br. 5975 k.o. Gornji Stenjevec. Rekonstrukcija obuhvaća dio ulice Zelena Magistrala od odvojka za ulicu Rušiščak do križanja s ulicom Borčec. Navedenom rekonstrukcijom izgradit će se javni kanalizacijski kanal, rekonstruirati kolnik ulice, izgraditi nogostup s istočne strane ulice, te će se izgraditi javna rasvjeta čime će se osvijetlili navedena ulica. Projektom rekonstrukcije predviđa se i ugibalište za autobusnu stanicu u smjeru Črnomerca u neposrednoj blizi odvojka za ulicu Rušiščak.  Za navedeno izdana je građevinska dozvola KLASA: UP/I 361-03/17-01/1366 URBROJ: 251-13-22-1/042-17-5 od 17.11.2017. od strane Središnjeg odsjeka za graditeljstvo, Odjela za graditeljsktvo, Sektora za prostono uređenje i graditeljstvo, Gradskog ureda za prostorno uređenje, izgradnju Grada, graditeljstvo, komunalne poslove i promet. 
                                                              

Z A K L J U Č A K
Vijeće gradske četvrti Podsused-Vrapče  traži od Policijske uprave zagrebačke, II Policijske postaje Zagreb češću policijsku ophodnju oko objekata osnovnih  škola na području Gradske četvrti Podsused – Vrapče, zbog sumnje na okupljanje ovisnika i alkoholičara i to u večernjim i  noćnim satima te u jutarnjim i večernjim satima kada roditelji dovoze ili dolaze po djecu u školu.
Z A K L J U Č A K
Vijeće gradske četvrti Podsused-Vrapče  traži od “Vodoopskrbe i odvodnje”  d.o.o . sanaciju magistralnog voda koji se proteže od Manterovčaka do vodospremne stanice Dominika Mandića prije spajanja s ulicom Perjavica.
Z A K L J U Č A K
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet izgradnju javne rasvjete kako slijedi:
1. Kostanjek
2. Tržnica Gajnice do dječjeg vrtića
3. Trzunove pećine
4. Miroslava Feldmana
5. Međašnji klanac
6. Podlugaščak spoj na Vrapčansku
7. Zelena magistrala do ulice Borčec
8. Žlebec 16F
9. Žlebec kbr. 30,47,49 i 51
10. Gornje padine kod kbr. 2,4, i 6
11. Dubje kod kbr. 14
12. Prigornica 2, Osnovna škola „Ružičnjak“
13. Put kamenim svatovima duž cijele ulice
14. Nogometni klub Podsused
                                                              Z A K L J U Č A K                                                          
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet i Osnovne škole “Gornje Vrapče”, kao pravnom sljedbeniku komisijski očevid kod objekta stare škole Gornje Vrapče, Vrapčanska 116 radi urušavanja krova i pročelja te izvršiti zaštitu objekta radi sigurnosti prometa pješaka i vozila.
                                                              Z A K L J U Č A K                                                          
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje znaka zabrane parkiranja na križanju Grintavečke ulice sa Kredaričkom i ulicom Gajnice.  
                                                              Z A K L J U Č A K                                                        
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet izgradnju stepenica sa rukohvatom u ulici Ivana Pavlića (prema ulici Medpotoki).
                                                             


Z A K L J U Č A K
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje vertikalne signalizacije na pješačkom prijelazu u Gospodskoj ulici kod kbr. 25.
                                                              Z A K L J U Č A K                                                           
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet komisijski očevid radi mogućnosti  postavljanja semafora na Aleji Bologne u smjeru istoka za skretanje u Gospodsku ulicu. Nakon pristigle obavijesti o komisijskom očevidu, Vijeće će o istom obavijestiti Radno tijelo za prometnu problematiku. 

                                                                Z A K L J U Č A K                                                          
Vijeće gradske četvrti Podsused-Vrapče  traži od Hrvatskih pošta – Poštanski ured Zagreb da preuzme dostavu pošiljaka za naselje Jarek u kojem sklopu su ulice Jarek donji, Banovski put, Šešeki, Hlašći, Jarek gornji i  Repinjak, a spadaju pod Poštanski ured Susedgrad, broj 10090.

                                                                Z A K L J U Č A K                                                          
Vijeće gradske četvrti Podsused-Vrapče  traži od Zagrebačkog holdinga  d.o.o. Podružnica “Čistoća” promjenu radnog vremena te aktivnosti vezane uz rad reciklažnog dvorišta u Gospodskoj ulici u cilju poboljšanja rada reciklažnog dvorišta te uvjeta života građana i to kako slijedi:
· od ponedjeljka do petka od 6,30 do 20,00 sati
· subotom od 6,30 do 14,00 sati
· nedjelja - zatvoreno
· od 6,30 do 8,00 ne prikupljati otpad i raditi pretovare radi velike buke
· zabrana dovoženja glomaznog građevinskog otpada u cilju smanjenja buke i zagađenja

                                                      Z A K L J U Č A K                                                          
Vijeće gradske četvrti Podsused-Vrapče  traži od Hrvatskih voda  VGO Zagreb komisijski očevid i potrebnu sanaciju mosta preko potoka Vrapčak u Vrapčanskoj ulici kod kbr. 177.
                                                                  Z A K L J U Č A K                                                          
Vijeće gradske četvrti Podsused-Vrapče  traži od Zagrebačkog holding, d.o.o. Podružnice “Zagrebačke ceste” hitnu sanaciju nogostupa u Vrapčanskoj ulici kod kbr. 182.
                                                                Z A K L J U Č A K                                                          
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje nadstrešnice u Čileanskoj ulici kod kbr. 5,7 i 9.
                                                                  Z A K L J U Č A K                                                        
Vijeće gradske četvrti Podsused-Vrapče  traži od Gradske Plinare  Zagreb, d.o.o. izgradnju plinovoda u ulici Bengezi od kbr. 7 do kraja.
                                                                 Z A K L J U Č A K                                                         
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet postavljanje prometnog ogledala na lokacijama kako slijedi:
· Huzjanova kod kbr. 20
· Križanje ulice Blanje i Susedgradski vidikovec
· Prišlinova kod kbr. 23
· Pečnjakova kod kbr.2a
· Ilica 436
· Križanje Jačkovine i Pikli
· Trdice kod kbr. 41
· Križanje Dubravica - Glavica
                                                          Z A K L J U Č A K                                                    
Vijeće gradske četvrti Podsused-Vrapče  traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet da iznađe mogućnost rješenja prometnog problema u ulici Majke Terezije, na način da se promet uspori, obzirom da se u neposrednoj blizini nalaze dječja i sportska igrališta.
                                                                    Z A K L J U Č A K                                                        
Vijeće gradske četvrti Podsused-Vrapče  traži od Hrvatskih voda – VGO Zagreb čišćenje toka potoka Vrapčak u cijeloj dužini sa orezivanjem okolnih grana koje su potpuno prekrile potok.
1.  Z A K L J U Č A K                                                       
Vijeće gradske četvrti Podsused-Vrapče  traži od Hrvatskih voda, VGO Zagreb da u dogovoru sa Hrvatskim cestama riješe odvodnju oborinskih voda koje se skupljaju na privatnim parcelama uz ulicu Donji jarek s kućnim brojevima 7,9,11 i13 zbog promjene konfiguracije terena zbog izgradnje ulice Aleje Bologne.
                                                                  O b r a z l o ž e n j e
Zbog podizanja nivelete ceste Aleje Bologne trebalo je građanima uz ulicu Donji Jarek ( u kojoj  još nije izgrađen kolektor) izgraditi privremeni odvodni kanal koji je funkcionirao sve do 2004. godine, kada su ga  Hrvatske ceste zatrpale radi spriječavanja plavljenja obližnjih cesta.
Kako oborinska voda, zbog zatrpane odvodne cijev, ne može dalje  otjecati  ona se skupnja u privatnim dvorištima i parcelama čime je ugrožena imovina građana vlasnika parcela s objektom na adresi Donji Jarek kbr. 7,9,11 i 13.
S obzirom da spomenuti problem nije uzrokovan intervencijama građana u prostoru nego izgradnjom cesta, u rješavanju problema građani opravdano traže pomoć nadležnih službi.
2. Z A K L J U Č A K 
Vijeće traži od  Gradskog ureda za prostorno uređenje, izgradnju Grada, graditeljstvo, komunalne poslove i promet, Odjela za zaštitu okoliša, gospodarenje otpadom, vode  i vodno gospodarstvo da izvrši inspekcijski nadzor nad odvodnim propustom na k.č. 5868 k.o. Gornji Stenjevec kod raskrižja čvora Jarek – produžetak Aleje Bologne kojega su Županijske ceste – ispostava Zaprešić 2004.g. zabetonirale i tako onemogućile funkcioniranje melioracijskog sustava odv odnje površinskih i oborinskih voda s parcele k.č. 328, 326/1, 324/1, 323, 325/1 i 327, s  kojih voda gravitacijski ide prema rijeci Krapini, te da se izda rješenje o vraćanju u prvobitno stanje. 
                                                                
O b r a z l o ž e n j e
Vijeće napominje kako je u Rješenju o izvlaštenju (eksproprijaciji) zemljišta Grada Zagreba, općine Susedgrad broj UP/I-05-3133/79 od 08.01.1979.g. (u obrazloženju) od vlasnika zemljišta  uvjetovano da se novim korištenjem izvlaštenog zemljišta iza okućnica (postojećih objekata) treba voditi briga da ne bi dolazilo do naplave tj. skupljanja površinske i oborinske vode. 
Izgradnjom županijske ceste na nasipu kod raskrižja polja Jarek – produžene Aleje Bologne izrađen je melioracijski sustav odvodnje  sa sabirnim drenažnim cjevovodom u podnožju okućnica postojećih objekata i sa vodopropustom ispod nasipa županijske ceste kojim je voda otjecala do rijeke Krapine.
Taj sustav je funkcionirao do 2004.g. kada su županijske ceste zabetonirale odvodni propust, od tada dolazi do naplavina na parcelama i do šteta za voćke i poljoprivredne kulture.
Vijeće je mišljenja kako ne postoji  opravdani razlog na osnovu kojeg su županijske ceste zatvorile propust i tako onemogućile funkcioniranje melioracijskog sustava odvodnje, a da pri tome nisu realizirane novi način odvodnje. Ako su postojali bilo kakvi problemi onda je iste trebalo rješavati, ali se nije smjelo zatvarati propust.
Vijeće podsjeća da je prema Zakonu o vodama NN 107/95 i 150/05 čl. 103. stavka 3 i 4 za neodržavanje melioracijskog sustava odvodnje, odnosno za nastale štete na susjednim i drugim zemljištima odgovara Županija, u ovom slučaju Grad Zagreb, na čijem području je izgrađen navedeni sustav.
Prema čl. 106. Zakona o vodama st. 5. zabranjene su radnje kojim bi se pogoršao sustav uspostavljenog vodnog režima, a što je u ovom slučaju urađeno. 
                                                                    Z A K L J U Č A K                                                   
Vijeće gradske četvrti Podsused-Vrapče traži od Zagrebačkog holdinga, d.o.o. Podružnice “Čistoća” da iznađe mogućnost postavljanja i dodjele plastičnih kanti za odlaganje plastike, stakla i papira na području Gradske četvrti Podsused-Vrapče, kako bi se otpad prikupljao i reciklirao na kućnom pragu i time izbjegla potreba za zelenim otocima.           
                                                                   Z A K L J U Č A K                                                           
Vijeće gradske četvrti Podsused-Vrapče traži od Hrvatskih voda - VGO Zagreb i Vodopravne inspekcije da u okviru svojih nadležnosti iznađu rješenje za uređenje vodotoka potoka Vrapčak u ulici Piškorov breg.    
                                                
Točka 8. 
Vijeće je primilo na znanje odgovore gradskih ureda, Podružnica Zagrebačkog holdinga, d.o.o., i to:
Gradski ured za mjesnu samoupravu:
-upute u svezi korištenja sredstava s pozicije „Ostali nespomenuti rashodi poslovanja“
-obavijest o postavi umjetnih izbočina u Priobalnoj ulici
Gradski ured za prostorno uređenje, izgradnju grada, graditeljstvo, komunalne poslove i promet:
-rješenje o postavi prometnih znakova u uliciJarek donji kod kbr. 22 i kbr. 32
-rješenje o obilježavanju pješačkog prijelaza na raskrižju Španjolske i Peruanske ulice
-očitovanje u svezi regulacije prometa na semaforiziranom raskrižju Vrapčanske-Žagarove i Jačkovine
-očitovanje u svezi postavljanja svjetlosne signalizacije na Vrapčanskoj ulici kod OŠ Grofa Janka Draškovića
-rješenje o uklanjanju kioska na lokaciji Gajnice kod Doma zdravlja vlasništvo tvrtke EKO ŠPILJA, d.o.o.,Hrvatskih iseljenika 5
- očitovanje u svezi postave prometnog znaka u ulici Manterovčak
-odgovor u svezi obilježavanja pješačkog prijelaza u Vrapčanskoj ulici kod kbr. 23
-rješenje o postavi prometnog zrcala na raskrižju Sigetje i Vogelske ulice
-odgovor u svezi uspostave ograničenja brzine kretanja motornih vozila u Kovinskoj ulici kod kbr. 25
-odgovor u svdezi posstasvljanja nadzora u svrhu snimanja prometa u mirovanju na lokaciji Žagarova –Vrapčanska
-odgovor u svezi izmjene postojeće regulacije prometa u Huzjanovoj ulici
-rješenje o obilježavanju parkirališnog mjesta u ulici Sigetje 2 za potrebe VGČ Podsused - Vrapče
-obavijest o izdavanju naloga za postavu dodatne svjetiljke na stup javne rasvjete u Gornje Padine 16
-odgovor u svezi postavljanja betonskih prepreka „new jersey“ u kamenolomu Podsusedsko dolje
-rješenje o obilježavanju pješačkog prijelaza na raskrižju Ive Horvata i Trdice
-rješenje o postavi prometne opreme u Gospodskoj ulici kod kbr. 25
-očitovanje u svezi postavljanja nadstrešnice u Čileanskoj ulici kod kbr. 5,7 i 9
-odgovor u svezi prometovanja u podvožnjaku Dubravica
-očitovanje u svezi izgradnje sustava oborinske odvodnje podvožnjaka Škorpikova
-zapisnik sa sastanka u „Vodoopskrbi i odvodnji“d.o.o.
Zagrebački holding, d.o.o. Podružnica „Čistoća“:
-odgovor u svezi čišćenja ulice Podsusedsko dolje i Sutinska vrela
Zagrebački holding, d.o.o. Podružnica „ZET“:
-odgovor u svezi prometovanja autobusne linije 172 Zagreb- Zaprešić
-odgovor u svezi prometovanja autobusne linije 121 Črnomerec-Karažnik-Gajnice
Gradski ured za poljoprivredu i šumarstvo:
-obavijest o programu zaštite od divljači
Točka 9. 
Dubravko Peroš:
1.“Na pitanje u svezi isplata naknade za članove vijeća stručna savjetnica za mjesnu samoupravu Margareta Cindrić Neuhold je odgovorila da članovi vijeća imaju pravo na naknadu ako prisustvuju jednoj sjednici u mjesec dana i pravo na naknadu ostvaruju i u slučaju da prisustvuju samo prvoj točki dnevnog reda.“
2. „Da li će se ponovno morati osigurati financijska sredstava za akciju opločenja javne površine oko pošte u Vrapču, Ilica 506?“
3. „Da li je poništen javni natječaj koji odnosi na davanje u zakup sportskih građevina u vlasništvu Grada Zagreba, pod točkom 2. sportsko-rekreacijski centar “Gornji Stenjevec”, k.č. 3076 k.o. Gornji Stenjevec, Dubravica 109A, uz objekt MO Gornji Stenjevec?”
Stjepan Belanović:
1. „Da li Vijeće Gradske četvrti može donijeti zaključak da se krene u rekonstrukciju podvožnjaka Medpotoki i Škorpikova?“
2. „Da li postoji ograda koja je kupljena iz Plana malih komunalnih akcija?“
Mirko Hrgović:
1. „Kada će se završiti dizala u pothodniku Gospodska?“
2. „Što je novo po pitanju izgradnje tržnice u Vrapču?“
Mihaela Ivšić:
1. „Kada će se riješiti problem neprimjerenog osvjetljenja Podsusedskog pothodnika u kojem se svjetlo ujutro prerano gasi, a navečer prekasno pali? Treba u dogovoru sa građanima odlučiti o načinu i vremenskom periodu paljenja, odnosno gašenja svjetla.“
2. „Podsusedski građani traže očitovanje gradonačelnika o statusu kamenoloma Podsusedsko dolje. Građani zahtjevaju hitno zatvaranje ulaza u kamenolom kako bi se spriječilo daljnje ilegalno navažanje smeća i opasnog otpada. Ministarstvo za zaštitu okoliša mora poslati inspekciju na provjeru u svrhu otklanjanja po zdravlje opasnog otpada.“
3. „U kojoj je fazi dovođenje vode i kanalizacije u Jagodišću i Jarku?“
Ivka Bengez:
1.“U kojoj je fazi izgradnja objekta MO Gajnice, Kerestinečkih žrtava 31 i da li u tom prostoru postoji dvorana za održavanje vježbi?“
 Želimir Schauer:
1. „Koliko liftova imamo na području gradske četvrti Podsused – Vrapče?“
Završeno u  20,05 sati.
                                                                                                                                                 
                                                                                                          
                                                                                    Predsjednik VGČ
                                                                                                                       Dejan Kljajić, v.r.
[bookmark: _GoBack]
image1.png




